CELEX: 62014TN0341
Language: el
Date: 2014-05-15 00:00:00
Title: Υπόθεση T-341/14: Προσφυγή της 15ης Μαΐου 2014 — Klyuyev κατά Συμβουλίου

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/29
            
         Προσφυγή της 15ης Μαΐου 2014 — Klyuyev κατά Συμβουλίου
   (Υπόθεση T-341/14)
   2014/C 261/52
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Sergiy Klyuyev (κάτοικος Ντονέτσκ, Ουκρανία) (εκπρόσωπος: R. Gherson, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει, καθόσον τον αφορούν:
               
                           —
                        
                        
                           την απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία, και
                        
                     
                           —
                        
                        
                           τον κανονισμό (ΕΕ) 208/2014 του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία,
                        
                     
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακύρωσης και κύρια επιχειρήματα
   
   Προς στήριξη της προσφυγής ο προσφεύγων προβάλλει επτά λόγους ακύρωσης, από τους οποίους οι έξι συμπίπτουν ουσιαστικά ή είναι παρεμφερείς με τους προβαλλόμενους στην υπόθεση T-340/14, Klyuyev κατά Συμβουλίου.
   Επιπλέον, ο προσφεύγων προβάλλει έναν άλλον λόγο ακύρωσης, ο οποίος στηρίζεται στον ισχυρισμό ότι για την καταχώριση από το Συμβούλιο του ονόματός του στον κατάλογο των προσώπων, οντοτήτων και φορέων για τους οποίους ισχύουν τα περιοριστικά μέτρα δεν πληρούνταν το κριτήριο να έχει ταυτοποιηθεί ο ενδιαφερόμενος ως υπεύθυνος για την υπεξαίρεση ουκρανικών κρατικών κεφαλαίων ή για παραβιάσεις ανθρώπινων δικαιωμάτων στην Ουκρανία, αφού η μόνη αιτιολογία που παρατίθεται για την καταχώριση του ονόματος του προσφεύγοντος είναι ότι έχει δήθεν κινηθεί κατ’ αυτού ποινική διαδικασία σχετικά με τη διερεύνηση εγκλημάτων σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.